title: -BOB. SOLIQNI HISOBLAB CHIQARISH - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: (1-q.)
  Soliq hisoboti, agar ushbu moddaning ikkinchi qismida boshqacha qoida nazarda
  tutilmagan boʻlsa, soliq boʻyicha hisobda turilgan joydagi soliq organlariga har oyda, soliq
  davridan keyingi oyning oʻninchi kunidan kechiktirmay taqdim etiladi.
  (2-q.)
  Benzin, dizel yoqilgʻisi va gaz avtomobillarga yoqilgʻi quyish shoxobchalari orqali
  realizatsiya qilingan taqdirda, soliq hisoboti avtomobillarga yoqilgʻi quyish shoxobchalari
  joylashgan yerdagi soliq organlariga har oyda, soliq davridan keyingi oyning oʻninchi kunidan
  kechiktirmay taqdim etiladi.
  293-modda. Soliq toʻlash tartibi
  (1-q.)
  Soliqni toʻlash soliq hisobotini taqdim etish muddatidan kechiktirmay amalga
  oshiriladi.
  (2-q.)
  Import qilinadigan tovarlar boʻyicha soliqni toʻlash bojxona toʻgʻrisidagi
  qonunchilikda belgilangan muddatlarda amalga oshiriladi. Aksiz markalari bilan tamgʻalanishi
  lozim boʻlgan olib kiriladigan aksiz toʻlanadigan tovarlar boʻyicha soliq aksiz markalari
  olinguniga qadar toʻlanadi.
  (OʻzR 21.04.2021-y. OʻRQ-683-son Qonuni tahriridagi qism)